ไบเกอร์หนุ่มวัย 21 ควบบิ๊กไบค์พุ่งชนรถกระเช้าการไฟฟ้าดับอนาถ 
( ภาพจากเจ้าหน้าที่มูลนิธิรวมใจการกุศลราชบุรี ),ไบเกอร์หนุ่มวัย 21 ปี ขี่บิ๊กไบค์มุ่งหน้าแยกบ้านโป่ง จ.ราชบุรี ระหว่างนั้นรถกระเช้าการไฟฟ้ากลับรถเพื่อเข้าซอย ไบเกอร์หนุ่มพยายามเบรกแต่ไม่ทันรถล้มครูดไปกับถนนพุ่งชนรถกระเช้าการไฟฟ้าอย่างแรง จนเป็นเหตุให้เสียชีวิต,เมื่อเวลา 00.30 น. วันที่ 8 ต.ค. 59 ร.ต.อ.สุกิจ ตันเจริญ รองสว.(สอบสวน) สภ.บ้านโป่ง จ.ราชบุรี รับแจ้งจากทางโรงพยาบาลบ้านโป่งว่ามีผู้ประสบอุบัติเหตุมาเสียชีวิตเหตุเกิดบริเวณถนนแสงชูโตปากทางเข้าการไฟฟ้าบ้านโป่ง หมู่ 4 ต.ปากแรต จึงเดินทางไปตรวจสอบพร้อมเจ้าหน้าที่มูลนิธิรวมใจการกุศลราชบุรี,ทั้งนี้พบศพนายณัฐพล รักบุญ อายุ 21 ปี ชาวจังหวัดกาญจนบุรี สภาพมีแผลถลอกเต็มร่างกายและขาหัก สวมเสื้อยืดสีดำ นุ่งกางเกงยีนส์ ส่วนที่เกิดเหตุบริเวณปากซอยทางเข้าการไฟฟ้า พบรถจักรยานยนต์คาวาซากิบิ๊กไบค์ สีเขียวดำ ทะเบียน 1 กฒ 800 อุดรธานี สภาพพังยับอยู่ใต้ท้องรถกระเช้าของการไฟฟ้า ทะเบียน 82-3488 ราชบุรี มีนายชานนท์ คชายุทธ อายุ 25 ปี เป็นผู้ขับรถของการไฟฟ้า,สอบสวนทราบว่า ขณะผู้ตายขี่รถจักรยานยนต์มุ่งหน้าเข้า อ.บ้านโป่ง ถึงบริเวณจุดกลับรถมีรถกระเช้าของการไฟฟ้ากำลังกลับรถข้ามฝั่งเพื่อเข้าซอย ซึ่งผู้ตายพยายามเบรก จนรถล้มครูดไปกับพื้นพุ่งเข้าชนรถการไฟฟ้าจนสลบอาการสาหัสและเสียชีวิตในเวลาต่อมา เบื้องต้นเจ้าหน้าที่คุมตัวคนขับรถของการไฟฟ้าไว้สอบสวนต่อไป. 
ไบเกอร์หนุ่มวัย 21 ปี ขี่บิ๊กไบค์มุ่งหน้าแยกบ้านโป่ง จ.ราชบุรี ระหว่างนั้นรถกระเช้าการไฟฟ้ากลับรถเพื่อเข้าซอย ไบเกอร์หนุ่มพยายามเบรกแต่ไม่ทันรถล้มครูดไปกับถนนพุ่งชนรถกระเช้าการไฟฟ้าอย่างแรง จนเป็นเหตุให้เสียชีวิต 
ไบเกอร์,จยย.,บิ๊กไบค์,รถกระเช้าการไฟฟ้า,การไฟฟ้า,สภ.บ้านโป่ง,บ้านโป่ง,สุกิจ ตันเจริญ,ราชบุรี